CELEX: 32017R1501
Language: el
Date: 2017-08-24 00:00:00
Title: Κανονισμός (ΕΕ) 2017/1501 του Συμβουλίου, της 24ης Αυγούστου 2017, σχετικά με την τροποποίηση του κανονισμού (ΕΚ) αριθ. 329/2007 για την επιβολή περιοριστικών μέτρων κατά της Λαϊκής Δημοκρατίας της Κορέας

26.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 221/1
            
         ΚΑΝΟΝΙΣΜΌΣ (ΕΕ) 2017/1501 ΤΟΥ ΣΥΜΒΟΥΛΊΟΥ
   της 24ης Αυγούστου 2017
   σχετικά με την τροποποίηση του κανονισμού (ΕΚ) αριθ. 329/2007 για την επιβολή περιοριστικών μέτρων κατά της Λαϊκής Δημοκρατίας της Κορέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (1),
   Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 329/2007 του Συμβουλίου (2) θέτει σε εφαρμογή τα μέτρα που προβλέπονται στην απόφαση (ΚΕΠΠΑ) 2016/849.
            
         
               (2)
            
            
               Το παράρτημα IV του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων που έχουν κατονομαστεί από την Επιτροπή Κυρώσεων ή το Συμβούλιο Ασφαλείας των Ηνωμένων Εθνών (ΣΑΗΕ) και καλύπτονται από τη δέσμευση κεφαλαίων και οικονομικών πόρων δυνάμει του εν λόγω κανονισμού.
            
         
               (3)
            
            
               Το παράρτημα V του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων που, επειδή δεν απαριθμούνταν στο παράρτημα IV, συμπεριλήφθηκαν στον κατάλογο από το Συμβούλιο και καλύπτονται από τη δέσμευση κεφαλαίων και οικονομικών πόρων δυνάμει του εν λόγω κανονισμού.
            
         
               (4)
            
            
               Στις 5 Αυγούστου 2017, το ΣΑΗΕ εξέδωσε την απόφαση 2371 (2017), με την οποία επιβλήθηκαν νέα μέτρα κατά της Βόρειας Κορέας. Μεταξύ άλλων, το ΣΑΗΕ προσέθεσε εννέα φυσικά πρόσωπα και τέσσερα νομικά πρόσωπα στον κατάλογο των προσώπων και οντοτήτων που υπόκεινται σε περιοριστικά μέτρα. Το ΣΑΗΕ όρισε επίσης εξαιρέσεις από τα εν λόγω μέτρα όσον αφορά δύο νομικά πρόσωπα, δηλαδή τη Foreign Trade Bank (Τράπεζα Εξωτερικού Εμπορίου — FTB) και την Korean National Insurance Company (Κορεατική Εθνική Ασφαλιστική Εταιρεία — KNIC).
            
         
               (5)
            
            
               Ο εκτελεστικός κανονισμός (ΕΕ) 2017/1457 της Επιτροπής (3) θέτει σε ισχύ τα νέα μέτρα, συμπεριλαμβάνοντας τα ονόματα των σχετικών φυσικών και νομικών προσώπων στο παράρτημα IV του κανονισμού (ΕΚ) αριθ. 329/2007. Δεδομένου ότι ένα νομικό πρόσωπο, δηλαδή η KNIC, είχε προηγουμένως συμπεριληφθεί στο παράρτημα V του κανονισμού (ΕΚ) αριθ. 329/2007, θα πρέπει πλέον να διαγραφεί από αυτό.
            
         
               (6)
            
            
               Η απόφαση (ΚΕΠΠΑ) 2017/1504 του Συμβουλίου (4) τροποποίησε την απόφαση (ΚΕΠΠΑ) 2016/849, προκειμένου να αντικατοπτρίζει περιπτώσεις κατά τις οποίες, δυνάμει της απόφασης 2371 (2017), δεν εφαρμόζονται περιοριστικά μέτρα κατά της FTB και της KNIC.
            
         
               (7)
            
            
               Συνεπώς, ο κανονισμός (ΕΚ) αριθ. 329/2007 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 329/2007 τροποποιείται ως εξής:
   
               1)
            
            
               Το άρθρο 8α αντικαθίσταται από το ακόλουθο κείμενο:
               «Άρθρο 8α
               Οι απαγορεύσεις που προβλέπονται στο άρθρο 6 παράγραφοι 1 και 4 δεν εφαρμόζονται όσον αφορά τα κεφάλαια και τους οικονομικούς πόρους που ανήκουν ή τίθενται στη διάθεση της Foreign Trade Bank ή της Korean National Insurance Company (KNIC), στον βαθμό που τα εν λόγω κεφάλαια και οικονομικοί πόροι προορίζονται αποκλειστικά για τους επίσημους σκοπούς διπλωματικής ή προξενικής αποστολής στη Βόρεια Κορέα ή για δραστηριότητες ανθρωπιστικής βοήθειας που αναλαμβάνονται από τον Οργανισμό Ηνωμένων Εθνών ή σε συντονισμό με αυτόν.».
            
         
               2)
            
            
               Το άρθρο 11γ αντικαθίσταται από το ακόλουθο κείμενο:
               «Άρθρο 11γ
               Κατά παρέκκλιση από τις απαγορεύσεις που προκύπτουν από τις αποφάσεις 1718 (2006), 1874 (2009), 2087 (2013), 2094 (2013), 2070 (2016), 2321 (2016), 2356 (2017) και 2371 (2017) του Συμβουλίου Ασφαλείας των Ηνωμένων Εθνών, η σχετική αρμόδια αρχή κράτους μέλους, όπως προσδιορίζεται στους ιστοτόπους που παρατίθενται στο παράρτημα II, μπορεί να επιτρέπει την άσκηση δραστηριοτήτων, εάν η επιτροπή κυρώσεων έχει καθορίσει, κατά περίπτωση, ότι οι εν λόγω δραστηριότητες είναι αναγκαίες για τη διευκόλυνση των εργασιών διεθνών και μη κυβερνητικών οργανώσεων που ασκούν δραστηριότητες βοήθειας και αρωγής στη Βόρεια Κορέα προς όφελος του άμαχου πληθυσμού στη Βόρεια Κορέα, σύμφωνα με την παράγραφο 46 της απόφασης 2321 (2016) του Συμβουλίου Ασφαλείας των Ηνωμένων Εθνών.».
            
         
               3)
            
            
               Το παράρτημα V του κανονισμού (ΕΚ) αριθ. 327/2009 τροποποιείται σύμφωνα με το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Αυγούστου 2017.
      
         
            Για το Συμβούλιο
         
         
            Ο Πρόεδρος
         
         M. MAASIKAS
      
   
   
      (1)  ΕΕ L 141 της 28.5.2016, σ. 79.
   
      (2)  Κανονισμός (ΕΚ) αριθ. 329/2007 του Συμβουλίου, της 27ης Μαρτίου 2007, για την επιβολή περιοριστικών μέτρων κατά της Λαϊκής Δημοκρατίας της Κορέας (ΕΕ L 88 της 29.3.2007, σ. 1).
   
      (3)  Εκτελεστικός κανονισμός (ΕΕ) 2017/1457 της Επιτροπής, της 10ης Αυγούστου 2017, για την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας (ΕΕ L 208 της 11.8.2017, σ. 33).
   
      (4)  Απόφαση (ΚΕΠΠΑ) 2017/1504 του Συμβουλίου, της 24ης Αυγούστου 2017, σχετικά με την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας (βλέπε σελίδα 22 της παρούσας Επίσημης Εφημερίδας).
   
      ΠΑΡΑΡΤΗΜΑ
      Στο παράρτημα V στοιχείο δ) του κανονισμού (ΕΚ) αριθ. 329/2007, διαγράφεται η ακόλουθη καταχώριση:
      
         
                      
                  
                  
                     «Όνομα (και ενδεχόμενα προσωνύμια)
                  
                  
                     Αναγνωριστικά στοιχεία
                  
                  
                     Αιτιολογία
                  
               
                     1.
                  
                  
                     Korea National Insurance Corporation (KNIC) και τα υποκαταστήματά της (άλλως Korea Foreign Insurance Company)
                  
                  
                     Haebangsan-dong, Central District, Pyongyang, DPRK
                     Rahlstedter Strasse 83 a, 22149 Hamburg.
                     Korea National Insurance Corporation of Alloway, Kidbrooke Park Road, Blackheath, London SE30LW
                  
                  
                     Η Korea National Insurance Corporation (KNIC), εταιρεία η οποία τελεί υπό την κυριότητα και τον έλεγχο του κράτους, δημιουργεί σημαντικά έσοδα, μεταξύ άλλων και σε ξένο συνάλλαγμα, που θα μπορούσαν να συμβάλουν στο πυρηνικό πρόγραμμα, στο πρόγραμμα βαλλιστικών πυραύλων ή σε άλλα προγράμματα όπλων μαζικής καταστροφής της ΛΔΚ. Επιπλέον, η έδρα της KNIC στην Pyongyang συνδέεται με το Γραφείο 39 του Εργατικού Κόμματος της Κορέας, που συνιστά κατονομασθείσα οντότητα.»